KLUBI 700
Kui Pam Tebow'i poeg võitis Heismani auhinna,
poleks Pam osanud eales arvata,
et see avab talle hoobilt rahvusvahelise areeni
kuulutamaks elu eest seisvat sõnumit.
Kuid just nii juhtus ja selle mõjud kanduvad edasi veel tänapäevagi.
Pam ja Bob Tebow olid aastaid misjonärideks Filipiinidel,
jagades seal evangeeliumi.
Pam poleks eales arvanud,
et nende nimi võiks saada tuntuks üle maailma.
Kui aga ta noorim poeg Tim võitis 2007. a. Heismani auhinna,
jõudis ka taustainfo tema sünni kohta uudistesse.
Pam otsustas kanda Timi lõpuni, kuigi arstid soovitasid aborti teha.
See avas talle avaliku platvormi elu eest seisva sõnumi levitamiseks.
Oma raamatus "Lainete mõjud" räägib Pam,
kuidas kõik, mida teed, mõjutab ka teisi
ja kuida sul on võimalus avaldada positiivset mõju
neile, kes on su ümber.
Tervitagem saates Pam Tebow'i.
Nii tore, et olete siin. - Tänan, rõõm olla siin.
Te raamat "Lainete mõjud" ilmus just äsja.
Jah, möödunud teisipäeval.
Imeline!
Selle sõnum on võrratu
ja tuleb hästi esile ka te poja Timi elus
vaatamata teatud raskustele.
Kui aga öelda seda teisiti,
siis igale teole järgneb mingi reaktsioon.
Õpetasite seda oma lastele juba nende noores eas.
Kuidas see teil õnnestus?
Usun, et olin vanemana vist nii meeleheitel.
Tahtsin väga avaldada mõju nende elule,
mistõttu õpetasin neile juba maast madalast,
et mida iganes nad ka teevad, see avaldab mõju ka teiste eludele.
Mul on naljakaid näiteid selle kohta, kuidas seda õpetasin,
aga mul on hea meel, et see jäi neile külge.
Usun, et Jumal ise sekkus sellesse, andes mulle selleks tarkust,
aga veelgi enam neile südant seda kuulda võtta ja selle järgi teha.
Sõnad on väga võimsad ja te räägite sellest ka oma raamatus.
Ühtlasi rääkisime enne saate algust,
kuidas te abikaasa rääkis Timi ellu teatud asju
veel ammu enne, kui temast sai kuulus pesapallur.
See oli kui isa prohvetlik sõna oma lapse üle.
Rääkige sellest lähemalt.
Tim oli juba väiksena väga sportlik ja me nägime, et tal on annet selleks.
Mu mees ütles: "Poeg,
kui Jumal annab sulle võimaluse saavutada spordis edu,
siis pead kasutama seda Tema auks."
Tim võttis seda tõsiselt.
Te kõik olete seda oma eludega väljendanud.
Lugedes te raamatut mõistsin, et olete abikaasaga suured riskijad.
No mu abikaasa on. Mina lihtsalt järgnesin talle.
Kuid te pole kunagi valinud kergemat teed,
vaid te otsused ja valikud on mõjutanud kogu te peret.
Nagu näiteks Filipiinidele kolimine, kui te lapsed olid alles väga väikesed.
Rajasite seal teenistuse, mis tegutseb tänaseni.
Millist mõju see avaldas nii te enda kui te laste elule?
Saame seda eeldavasti alles taevas teada.
Mu mehe süda põleb evangeeliumist ja see on jäänud külge ka me lastele.
Nii kasvasid nad laste-noortena Filipiinidel üles,
hakates hiljem käima ise iga-aastastel misjonireisidel.
Nad nägid, kuidas nende isa rajas 1991. a. lastekodu
või turvakodu ohtlikest oludest päästetud naistele.
Nii on me vanem tütar koos perega misjonäriks palju raskemas kohas,
kui see, kus meie olime.
Ma ei unusta kunagi hetke, kui ta tuli ja ütles:
"Ema, mina ja Joe ei jõua ära oodata misjonielu seiklusi
nagu sina ja isa neid kogesite."
Nad jälgisid, kuidas mina ja Bob usaldasime Jumalat
ja kõiki olukordi, milles olime.
Eriti veel tema kui vanema tütrena.
Nad jälgisid, millest me läbi läksime ja mõistsid, et Jumalat saab usaldada;
et Ta on ustav ja usaldusväärne.
Nii olid nad ka põnevil endi eesootavatest seiklustest,
mis neile ka osaks said.
Räägite oma raamatus enda ja Timi armastusest luule vastu
ja ühest te ühisest luuletusest.
See tuletab meile kõigile meelde, et inimesed jälgivad meid.
Seda, kuidas me elame, mida ütleme ja kuidas seda välja elame.
Üks viis, kuidas veel riske võtsite ja mõju avaldasite,
oli see, et kõik te lapsed olid koduõppel.
See polnud tol ajal küll populaarne.
Ei olnud tõesti ja polnud ka minu jaoks.
Mu abikaasa tuli selle ideega lagedale,
öeldes: "Kallis, hakkame lastele ise koduõpet tegema."
Küsisin: "Mida me hakkame tegema?"
Arvasin, et kui alistun oma mehele, siis Jumal kindlasti muudab ta plaani,
aga pääsesin koduõpetaja ametist alles 25 aastat hiljem.
Samas Jumal teadis, et läheme ju misjonipõllule,
mistõttu pidingi oskama koolitada oma lapsi kodus,
et mitte saata oma lapsi internaatkooli.
Usun, et me eeskuju julgustas paljusid teisigi misjonäre
uskuma, et ka nemad saaksid sellega hakkama.
Kahel me lastest on düsleksia ehk lugemishäire,
nii et koduõppe kaudu saime neid juba varakult kaitsta
võimaliku kriitika ja narrimise eest.
Tim kirjutab oma düsleksiast ka oma raamatus,
sest ta tahab, et lapsed-noored teaksid,
et mis iganes õppimishäiret neil ka poleks,
nad pole siiski mingi Jumala apsakas, vaid nad ongi selliselt loodud.
Tim on nii võistlushimuline,
et ta võitis ka Heismani akadeemilise auhinna
Ta ütles ülikooli minnes, et annab endast igas mõttes kõik.
Usun, et ta tahtis tõestada kõigile, et düsleksia ei saa meid tagasi hoida
ja pole mõtet kedagi sildistada, isegi, et seda kiputakse tegema,
sest lõpeks on siiski Jumalal kontroll kõige üle.
Kuna õpetasite oma lapsi kodus,
saite ka täienisti keskenduda neile ja olla 100% lapsevanem.
Üks tähendusrikas viis, mida kasutasite
oma lastele lainetuse efekti õpetamiseks,
et nad omandaks selle, mis on oluline, olid laulud.
Mis lugu sellega oli?
Mulle meeldib tõsiasi,
et laulude kaudu õpitu püsib kaua meeles.
Ma ise pole üldse musikaalne,
mis kinnitab, et see pole selleks hädavajalik oskus.
Seetõttu kannan üritustel kõneledes kogu oma teksti lauldes ette,
sest usun, et see kinnitab kuulajaid, et sa ei pea olema üliosav laulja,
et Jumal saaks sind kasutada.
Piiblis on nii palju kirjakohti,
kus Jumal palus oma rahval panna piiblisalmid muusikasse.
Nii tegin minagi alates ajast, kui me noorim laps oli 5-aastane
ja ma olen nii tänulik selle eest,
sest see kinnistus nende meeltesse.
Toon siinkohal ühe näite, mis on ka mu raamatus kirjas.
Meie esimesel õhtul Filipiinidel tungis röövel me tuppa.
Mina ja lapsed olime üksi,
kuna mu mees oli sõitnud teisele saarele meile kodu otsima.
See röövli sissetung oli üsna hirmutav,
mistõttu tegin piiblisalmist laulu, et aidata lastel hirmust üle saada.
"Kui kardan, loodan Sinu peale."
Laulsin seda neile igal õhtul enne nende magamaminekut.
Paar aastat tagasi olin koos oma kahe tütre ja viie lapselapsega
tähistades ühe nende sünnipäeva.
Pika päeva õhtuks täis mänge, tähistamist ja kõike muud,
palusid tütred, et ma paneks ise lapsed magama.
Rääkisin siis lastele ühe loo ja nad palusid ka, et laulaksin neile.
Laulsin siis neilegi seda: "Kui kardan, loodan Sinu peale"
ja kõik mu 5 lapselast laulsid kaasa.
Mõistsin, et see ongi see lainetuse efekt,
kuna olin ju õpetanud seda nende vanematele
ja nende vanemad omakorda neile.
Mind valdasid täiega ülevoolavad tunded,
sest ma poleks eales osanud midagi sellist oodata.
Jumal teeb alati nii palju rohkem, kui suudaksime ette kujutada.
Lainetuse mõjud puudutavad meid kõiki,
mistõttu tasub lugeda seda raamatut,
et omada lainetuste mõju inimestele te endi elus
kui maailmale te ümber.
Raamat on tellitav internetist.
Saate sealt veelgi rohkem Pami ja ta pere kohta teada.
Nagu ka meie Facebooki lehelt.
Suur tänu! Milline võrratu sõnum. - Aitäh kutsumast!
Järgmisena aga lugu enesetapu kalduvustega narkomaanist
kes tahtis end vanemate magamistoas isa relvaga maha lasta.
Mõtlesin iga päev enesetapule.
Mul polnud sõpru,
kuna olin enamuse neist eemale tõrjunud.
Ma lihtsalt
ei tahtnud enam elada.
Saame peagi teada, mis päästis selle mehe elu.
Iga lapse sees
on kangelane,
juht,
sõber,
keegi, kes aitab,
kes teeb, mis õige
ja unistab kellekski saamisest.
Kuid nad vajavad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
tuues esile vaimseid ja moraalseid tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest episoodidest.
Lisaks kaks koopiat teistegagi jagamiseks.
Telli "Superraamat" juba täna ja näe imesid sündimas.
Robert McDaniel elab täna elu, mida alati igatses.
Tal on naine, laps ja töö,
mis võimaldab tal reisida üle maailma ja surfata lainetes.
Samas kui ta oli kunagi õnnetu narkomaan,
kes peaaegu lõpetas oma elu veel enne, kui see alatagi jõudis.
Saades korra laine tunnetuse kätte, armud sellesse täiega.
Usun, et see juhtub kõigiga, kes kord laineharjal püsti jäänud.
Reisimine, seiklus...
Surfarid käivad ikka hullumeelsetes kohtades,
et lainetes surfata,
kogedes hullumeelseid seiklusi.
Mulle meeldib see samuti.
Kui Robert varajases teismeeas surfamise avastas,
oli see kui valguskiireks tema muidu nii pimedas ja tühjas elus.
Olin ebakindel ega uskunud endasse.
Ma ei uskunud, et mul oleks mingit väärtust.
"Mis on üldse elu mõte?"
Ilma usuta Jumalasse ei suutnud ma sellele vastata.
Ma ei osanud öelda, mis on mu elu eesmärk.
Retseptiravimite kuritarvitamine
pakkus talle väljapääsutee oma mõtetest,
aga seda väga kõrge hinna eest.
Hakates uimasteid tarbima,
lõpetasin ka surfamise ja üldse veespordi.
Lõpetasin igasuguse ekstreemspordi, mis mulle tohutult meeldis.
Käisin ühe arsti juurest teise juurde, et aga retseptirohtusid saada.
Vahel tarbisin päevas 60 tabletti,
kuid see ei viinud mind veel haiglasse.
Seejärel pöördusin kokaiini ja teiste tänava-uimastite poole.
Mõtlesin iga päev enesetapule
ja sõpru polnud mul samuti, kuna olin enamuse eemale tõrjunud.
Roberti enesetapumõtetest said mingi hetk enesetapukatsed.
Ma lihtsalt ei tahtnud enam elada.
Läksin vanemate koju, sest teadsin, et isa hoiab oma kapis relvi.
Ema oli kodus ja tajus, et midagi on teoksil.
Kuid minnes nende tuppa, panin ukse enda järelt lukku,
mispeale ta helistas koheselt politseisse.
Läksin isa kapi juurde ja haarasin sealt ühe relva.
Otsisin laskemoona, mis sellega klapiks.
Hetkel, mil selle leidsin, murdsid 3-4 politseid ukse maha.
Mina aga hoidsin samal ajal relva oma meelekohal.
Üks neist tulistas kummikuuliga mu käe pihta, mis relva hoidis,
saades selle niimoodi mu käest kätte.
Kõige selle tulemusena sattusin 2-nädalaks
käitumisraskustega tegelevasse eriasutusse.
Mida enam mu organism puhastus uimastitest,
seda enam mõistsin, et ma ei taha elada sellist elu.
Ja samas ma ei teadnud ka, millist elu ma siis soovin.
Peagi peale seda kohtas Robert kohvikus vana sõpra,
kes oli kristlane.
Mäletan, kuidas ütlesin talle, et ma vist ei suuda küll muutuda
ja lõpetada kõige selle tegemine, mida teen.
Ta aga õhutas mind ja ütles,
et pean andma Jumalale loa tegutseda oma elus.
"Oled nii suure osa oma elust vaid Jumala eest põgenenud.
Seetõttu tahan, et sõlmiksid paberil lepingu Jumalaga,
andes Talle loa ja võimaluse muuta su elu."
Nii ma tegin, öeldes Jumalale: "Mida iganes ka see ei nõua..."
Igatsedes nii väga kuulda Jumalat,
avas Rob Piibli Jesaja raamatust, hakates seda lugema.
Olin lausa pisarais,
sest tahtsin nii väga, et Jumal sekkuks mu ellu.
Panin ukse kinni,
lugedes samal ajal juhuslikult Piiblist: "Sulge ukse enda järel."
Tean, et Piibel on mõjuvõimas raamat
ja kuigi ma võinuks lugeda sealt, mida iganes,
lugesin just kohta, mis käskis sulgeda ukse.
Ja lugedes siis kohta: "Ning Jumala viha möödub sinust",
hakkasin lihtsalt nutma,
mõeldes kõigele halvale, mida olin elus teinud.
Kõigile varastamistele ja igapäevastele valetamistele,
sest ma ei tahtnud öelda,
et olen narkomaan ja mul on probleeme.
Nii sai minust paduvaletaja.
Kuid seal, oma korteri põrandal istudes,
hakkasin täiega nutma.
Kogesin väga võimsalt Jumala kohalolu
ja mõtlesin endamisi, et Piibel on ikka väga ehe raamat.
Sain endale kui uued silmad
ja mõistsin, et see Raamat ütleb mulle, kuidas elada.
Et see annab mulle võtmed eluks ja see kõik on nii ehe.
See muutis kogu mu elu suunda.
Olin varem omadega tupikus ega teadnud, kuhu välja jõuan.
Kuniks mu sõber tutvustas mulle Jumalat,
kes muutis mu elu.
See hetk muudab mind alati emotsionaalseks.
Olen leidnud vabaduse ja lootuse.
Mu elu on saanud uueks.
Mu elul on korraga eesmärk.
Piibel ütleb ka, et peame kandma vilja,
mistõttu sellest sai mu elu missioon ja eesmärk.
Mul oli nüüd Jumal, keda armastasin
ja kelle heaks tahtsin kanda vilja ning teha häid tegusid.
Nägin, kuidas Jumal muutis mind igal võimalikul moel.
Robert müüs 2007. aastal maha kõik, mis tal oli
ja liitus organisatsiooniga Surfing the Nations.
Tegu on humanitaar vallas tegutseva misjoniühinguga Hawail.
Peale kristlaseks saamist ja selle ühinguga liitumist
kogesin, kuidas kõik mu elus on saanud lunastatud.
Kogesin, kuidas Jumal on täitnud mu südameigatsuse
surfata ja reisida üle maailma.
Miski, millest juba lapsena unistasin.
Usun, et Ta teeb paljudega nii, kui nad alistavad oma elu Talle.
Ta "tagastab" sulle su unistused
viisidel, mida ei oska oodata või ettegi kujutada.
Ma nõustan täna inimesi, kes maadlevad narkoprobleemidega.
Töötan noortega maailma eripaigust
aidates neil kasvada viisidel nagu Jumal on mind kasvatanud.
Tühjustunne, mida Rob nii kaua tundis,
kadus peale seda,
kui Rob usaldas oma elu Jumala hoolde.
Mul on täna pere - naine ja poeg ning töö, mida armastan.
Kõik saab alguse sellest,
kui annad Jumalale võimaluse tegutseda oma elus.
Pead laskma Jumalal olla Jumal,
sest lõpeks on Tema ainus, kes saab täita su sees oleva tühjuse.
"Me südamed on rahutud seni, kuni leiavad rahu Sinus."
Igaühe me sees on Jumala-kujuline tühimik
ja oli seda ka Roberti sees.
Paljud noored küsivad: "Kes ma olen?
Miks ma siin olen ja kuhu olen teel?"
Kõik sellised küsimused.
Teismelised mõtlevad, kes nad on?
Nad küsivad ikka ja jälle, kes nad on ja miks nad siin on?
"Mis on mu eesmärk siin hiiglaslikus universumis?
Kes ma olen?"
Küsid seda sama iseendaltki: "Kes ma olen ja miks ma siin olen?"
Ühtlasi küsitakse ka: "Kuhu ma olen minemas?"
Robert leidis vastuse ja see peitus Jeesuses Kristuses.
Jeesus ütles oma jüngritele, et Tema on tee, tõde ja elu
ja keegi ei pääse Isa juurde muidu, kui Tema kaudu.
Nii et, kui tahad teada oma elu ülimat sihtpunkti,
siis selleks on koosolemine Jumalaga.
Jeesus ütles, et Tema on ainus tee Jumala juurde.
Ta on ka tõde ja elu
ja keegi ei saa Isa juurde muidu, kui Tema kaudu.
Nii et, kui tahad leida Jumala ja ülima reaalsuse;
kui tahad kogeda Jumalat,
siis polegi muud, kui leida Jumal üles.
See on see, mida nii Robert kui kõik inimesed igatsevad.
Me mõtleme, kuidas saada kokku sellega, kes on mind loonud?
Me tahame leida üles oma Looja ja olla üks Temaga.
Selleks aga on vaid üks tee ja selleks on Jeesus.
Piibel ütleb,
et kes iganes on Kristuses, on uus loodu -
kõik vana on möödas ja uus on tekkinud.
Kas sa tahaksid uueks saada?
Sa ei pea uputama end pudelisse, külastama mingeid erilisi maid,
pidutsema nii, et maa on must või veetma tunde psühhiaatri juures.
Sa ei pea tarbima uimasteid ega tegema kõiki neid muid asju.
Pead tegema seda, mille järele su süda igatseb -
saama üheks Jumalaga, kes on su loonud.
Täna tahan öelda sulle, kuidas seda teha.
See on väga lihtne - pead lihtsalt paluma Teda.
Kui otsid Teda, siis ka leiad Ta.
Kui palud Teda, siis Ta annab sulle ja kui koputad, siis Ta avab.
Kui tahad, et Jumala uks avaneks sulle,
siis hüüa Ta poole.
Kui tahad kogeda ülimat reaalsust ja olla ühenduses oma Loojaga,
saamaks ka teada, kes sa oled ja miks sa siin oled,
siis tahan, et paluksid minuga kohe praegu.
Palu nõnda:
"Issand Jeesus Kristus,
tahan tunda ülimat reaalsust.
Tahan teada, kes ma olen,
kuid tean, et ei tea seda enne, kuniks kohtun oma Loojaga.
Ütlesid, et Sina oled tee Tema juurde,
mistõttu palun, et juhiksid mind Isa juurde.
Issand, ma tulen Su ette just praegu ja avan Sulle oma südame,
öeldes: tule mu ellu!
Ela mu sees.
Tänan Sind.
Tänan Sind."
Las ma palvetada su eest.
Isa, tahan paluda igaühe eest,
kes palus koos minuga ja ütles need sõnad -
las Püha Vaimu võidmine puudutada neid nüüdsest alates.
Täida neid oma Vaimuga Jeesuse nimel, aamen.
Kui palusid seda palvet, anna sellest kellelegi teada.
Sellest, et leidsid Issanda ja tead, et Jeesus on tee, tõde ja elu.
Nüüd aga sõna Terryle.
Vastame kohe varsti te küsimustele.
Marcos küsib: "Mida Jeesus silmas pidas,
kui käskis meil "pöörata ka teise põse"?"
Vastame juba peale pausi.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania,
saksa,
prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Nüüd aga küsimuste juurde. - Anna tulla!
Marcos küsib: "Mida Jeesus silmas pidas,
kui käskis meil pöörata ette ka teine põsk?"
See on üsna selge.
Kui keegi kellelegi virutaks, virutaks see keegi talle hoobilt vastu.
Jeesus aga ütles, et Ta jüngrid ei tohiks seda teha.
"Kui keegi sind lööb,
pöörad teise põse ette ja lased vajadusel ka sinna lüüa,
aga sa ei viruta vastu."
See ongi see, mida Ta mõtles.
Kogu asja mõte on selles,
et pead taluma ka ebaõiglast käitumist, kui tarvis,
mitte vastama samaga.
Üks mees ütles: "Võin ju teise põse pöörata,
aga parem oleks, kui ma ei seisaks, sest muidu äsaks talle kahe eest!"
See pole õige vastus.
Robin küsib: "Pat, ütled, et saame kohtuma Jeesusega õhus,
kui Ta maa peale naaseb.
Kui Ta tuleb 1000 aastaks maa peale valitsema,
siis miks peaksime temaga kuskil õhus kohtuma?
Mind on õpetatud, et kohtume Temaga õhus,
kui Ta oma koguduse kuni viletsusaja lõpuni üles võtab.
Nii on kõik esialgne segadust tekitav."
Põhjus, miks olete segaduses,
peitub vales õpetuses, mida olete saanud.
Kogudust ei võeta kuidagi salaja üles.
Nagu ühes filmis, kus lennukipiloot oli korraga kadunud
ja istmel oli vaid ta vormiriietus,
nii et lennuk pidi kuidagi ise edasi lendama.
See on absurd.
Muidugi see ajab segadusse, sest Piiblis pole midagi sellist.
Piibel ütleb, et Jeesus naaseb maa peale
trompetite puhumise ja inglite saatel,
mispeale kõik kristlastena surnud äratatakse üles
ja elus olevad kristlased muudetakse ja tõstetakse õhku kohtuma Temaga.
See on see nö ülesvõtmine ehk kristlaste õhku tõusmine.
Kõige aja lõppedes tuleb aga Jeesus ja võtab kontrolli kogu maa üle.
Ja need, kes Talle kuuluvad,
saavad osa sellest taevasest kuningriigist.
See on see, mida see tähendab.
Mul on kahju öelda, aga kõik muu on täiesti ebapiibellik.
Samuel: "Mulle meeldib te saade.
Facebookis on mitmeid "kristliku" suunitlusega lehekülgi.
Olen osadel neist märganud seisukohta,
et juudid ei ole enam Jumala valitud rahvas,
kui nad ei võta Kristust vastu
ja et hoopis kristlased on nüüd Jumala valitud rahvas.
See on küll vastuolus minu arusaamisega Piiblist.
Eriti sellega, mida 1 Moosese 12:3 ütleb.
Paluksin teie arvamust selles loos."
Nii ongi.
Seda nimetatakse asendusteoloogiaks.
Seda, et kristlik kogudus asendab juute.
Kuid see pole piibellik.
Sellega on seotud kaks liini.
Üks on Iisraeli rahvas ehk juudid ja teine kristlased.
Kristlased ei saa asendada juute.
Küll aga palus Paulus, et ta rahvas ehk juudid saaks päästetud.
Meie aga pärineme Aabrahami soost.
Kristlik kogudus ei saa asendada juute,
isegi, et seda on õpetatud ja see ei vasta tõele.
Chris: "Kui inimene peaks maksma kümnist sinna,
kus ta saab oma vaimuliku toidu,
siis on see OK maksta kümnist pigem mõnele teenistusele,
kui oma kogudusele?
Ja kas kümnist võib maksta ka interneti teel?"
Ma ei usu, et Piibel annaks juhiseid,
kas kümnis peab olema makstud interneti teel või muudmoodi.
Kui Aabraham kohtus Melkisedekiga,
siis Melkisedek õnnistas teda ja Aabraham andis talle kümnist.
See on Vana Testamendi standard -
kümnis kuulub sellele, kes on sind õnnistanud.
Idee, et kümnis kuulub kohalikule kogudusele,
on kogudusele muidugi hea uudis.
Miks ka mitte?
Kui õpetan teatud punti inimesi,
ütlen neile, et nad võlgnevad mulle ka oma kümnise.
Jumala korraldus tuua kümnis Tema kotta
tähendab Tema koda ülemaailmselt ja kõiki asju, mida Ta on tegemas.
See on see, mis loeb.
Lõpetuseks aga Psalmid 34:8:
"Issanda ingel on leerina nende ümber, kes teda kardavad,
ja ta vabastab nad."
Aitäh, et olite koos meiega ja kõike head!
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi. Midagi on nagu puudu.
Vaid Jumal saab anda su elule tähenduse.
Tõeline õnn peitub Tema tundmises.
Avasta, kuidas Jumal võib muuta su elu.
Vaata "Klubi 700" saadet.
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas